# Ризаэддин Фәхреддин исемендәге республика премиясе

Ризаэддин Фәхреддин исемендәге республика премиясе (рус. Республиканская премия имени Ризаэддина Фахреддина) ― Татарстан Республикасында милли мәгариф өлкәсендә 2005 елдан гамәлдә булган республика премиясе.
Премия Татарстан Республикасы Мәгариф һәм фән министрлыгының Ризаэддин Фәхреддин исемендәге республика премиясен бирү комиссиясе тәкъдиме буенча Татарстан Республикасы Министрлар Кабинеты карары нигезендә бирелә.

# Ризаэддин Фәхреддин исемендәге республика премиясе
## Тарих

2005 елның 7 июлендә Татарстан Республикасы Министрлар Кабинетының «Ризаэддин Фәхреддин исемендәге республика премиясе турында» 329нчы номерлы карары белән Татарстан Республикасында милли мәгарифне камилләштерү һәм алга таба үстерү, бөек татар мәгърифәтчесе һәм педагогы Ризаэддин Фәхреддиннең (1859―1936) педагогик мирасын тирәнрәк өйрәнү һәм киң куллану, шулай ук педагогик коллективларны һәм мәгариф хезмәткәрләрен матди һәм әхлакый яктан стимуллаштыручы ролен көчәйтү максатларында Ризаэддин Фәхреддин исемендәге Республика премиясе булдырылган.

# Ризаэддин Фәхреддин исемендәге республика премиясе
## Статус

Ел саен ике премия: берсе (70 мең сум күләмендә беренче премия) ― педагогик коллективларга һәм икенчесе (35 мең сум күләмендә икенче премия) — Татарстан Республикасының мәктәпкәчә, өстәмә, гомуми урта, башлангыч һөнәри, урта һәм югары һөнәри белем бирү учреждениеләре хезмәткәрләренә тапшырыла.
Премиягә лаек булган кешеләргә, коллективларга Ризаэддин Фәхреддин исемендәге республика премиясе лауреаты дипломы, күкрәк билгесе һәм тиешле акчалата сумма тапшырыла.
Ризаэддин Фәхреддин исемендәге республика премиясе бөек татар мәгърифәтчесе һәм педагогы Ризаэддин Фәхреддинның педагогик мирасын кулланып, үсеп килүче буынны укыту һәм тәрбияләүдә, тормышка һәм хезмәткә әзерләүдә; милли мәгариф учреждениеләре өчен укыту-методик әсбаплар, дәреслекләр әзерләүдә; милли мәгариф өлкәсендә оригиналь фәнни хезмәтләр булдыруда казанышлары өчен бирелә.
Премия Татарстан Республикасы Мәгариф һәм фән министрлыгының Ризаэддин Фәхреддин исемендәге республика премиясен бирү комиссиясе тәкъдиме буенча Татарстан Республикасы Министрлар Кабинеты карары нигезендә бирелә. Ризаэддин Фәхреддин исемендәге республика премиясен бирү комиссиясе составына аның рәисе, рәис урынбасары, секретаре һәм мәгариф өлкәсендә эшләүче әйдәп баручы галимнәр, педагоглар һәм җәмәгатьчелек вәкилләре арасыннан сайланган 9-11 комиссия әгъзасы керә. Комиссия рәисе булып Татарстан Республикасы Мәгариф һәм фән министры тора.
Ризаэддин Фәхреддин исемендәге республика премиясенә кандидат 2 тапкырдан артык тәкъдим ителми. Премиягә шәхси һәм коллектив эшләр дә тәкъдим ителергә мөмкин.
Премия ел саен 17 гыйнварда, Ризаэддин Фәхреддиннең туган көнендә тапшырыла.

# Ризаэддин Фәхреддин исемендәге республика премиясе
## Күкрәк билгесе тасвирламасы

Ризаэддин Фәхреддин исемендәге республика премиясенең күкрәк билгесе тасвирламасы ТР Министрлар Кабинетының 2005 елның 7 июлендәге 329 номерлы карары белән расланган.
Ризаэддин Фәхреддин исемендәге республика премиясенең күкрәк билгесе медальгә охшаган, аның асмасы (подвескасы) диаметры 30 мм һәм калынлыгы 2,5 миллиметрга кадәр булган түгәрәк формасында. Аверсның үзәгендә Ризаэддин Фәхреддин рәсеме һәм «Ризаэддин Фәхреддин исемендәге республика бүләге» дигән язу урнашкан. Асма (подвеска) тышкы периметры буенча калкып торучы ободок белән каймаланган. Билгедәге бөтен сурәтләр кабарынкы итеп эшләнгән. Асманың (подвеска) реверсы үзәгендә Татарстан Республикасы Дәүләт гербы сурәте һәм «Республиканская премия имени Ризаэддина Фахреддина» дигән язу урнашкан. Хәрефләр кабарынкы формада.

# Ризаэддин Фәхреддин исемендәге республика премиясе
## Бүләккә ия булучылар

Моны да карагыз: Төркем:Ризаэддин Фәхреддин премиясе лауреатлары
Бүләкләнүчеләр арасында — Әлмәт дәүләт муниципаль хезмәт институты — вузда Ризаэддин Фәхреддин мирасын фәнни өйрәнү лабораториясе оештырган һәм әлеге юнәлештә ирешкән уңышлары өчен.

# Ризаэддин Фәхреддин исемендәге республика премиясе
## Бүләккә ия булучылар
### 2022

* Мөслим гимназиясе — укыту һәм тәрбия өлкәсендә ирешкән уңышлары өчен
* Фирая Газиз кызы Саматова, татар теле укытучысы (4нче санлы мәктәп-интернат, Казан)

# Ризаэддин Фәхреддин исемендәге республика премиясе
## Бүләккә ия булучылар
### 2021

* 5нче санлы гимназия (Яшел Үзән районы)
* Миләүшә Рафис кызы Зарипова, татар теле укытучысы (Г. Тукай исемендәге Яңа Кырлай мәктәбе, Арча районы)

# Ризаэддин Фәхреддин исемендәге республика премиясе
## Бүләккә ия булучылар
### 2020

* «Ландыш» 11нче санлы балалар бакчасы (Мамадыш)
* Зөһрә Фаризан кызы Богапова, башлангыч сыйныфлар укытучысы (татар телендә белем бирүче 4нче санлы гимназия, Казанның Киров районы)

# Ризаэддин Фәхреддин исемендәге республика премиясе
## Бүләккә ия булучылар
### 2019

* 23нче татар-рус мәктәбе (Казанның Яңа Савин районы)
* Гөлчәчәк Рәшит кызы Габделхакова, татар теле укытучысы (90нчы гимназия, Казанның Совет районы)

# Ризаэддин Фәхреддин исемендәге республика премиясе
## Бүләккә ия булучылар
### 2018

* Россия Герое М. Р. Әхмәтшин исемендәге 113нче татар-рус урта мәктәбе (Казанның Яңа Савин районы)
* Гүзәлия Инсаф кызы Тарханова, татар теле укытучысы (96нчы гимназия, Казанның Вахитов районы)

# Ризаэддин Фәхреддин исемендәге республика премиясе
## Бүләккә ия булучылар
### 2016

* Татар телендә белем бирүче 27нче гимназия (Казанның Вахитов районы)
* Ринат Миннегаян улы Хәйруллин, тарих укытучысы (Урта Кирмән мәктәбе, Мамадыш районы)
* Ханә Хәйдәр кызы Сөләйманова, татар теле укытучысы (79нчы лицей-интернат, Яр Чаллы)

# Ризаэддин Фәхреддин исемендәге республика премиясе
## Бүләккә ия булучылар
### 2015

* Шушмабаш урта мәктәбе (Арча районы)
* Дания Васил кызы Баһаветдинова, татар теле укытучысы (52нче мәктәп, Яр Чаллы)

# Ризаэддин Фәхреддин исемендәге республика премиясе
## Бүләккә ия булучылар
### 2014

* Ф. Г. Аитова исемендәге татар телендә белем бирүче 12нче гимназия (Казанның Мәскәү районы)
* Кәүсәрия Гаяз кызы Гаянова, татар теле укытучысы (Имәнкискә мәктәбе, Лаеш районы)

# Ризаэддин Фәхреддин исемендәге республика премиясе
## Бүләккә ия булучылар
### 2010

* «Энҗе бөртеге» 47нче санлы балалар бакчасы (Әлмәт) — үсеп килүче буынны тәрбияләүдәге уңышлары өчен
* Әнвәр Нәҗип улы Хәйруллин, Татарстан Милли китапханәсенең әйдәп баручы фәнни хезмәткәре — укыту-методик ярдәмлекләр һәм тәрбия өлкәсендә оригиналь гыйльми хезмәтләр булдырган өчен